Հայաստանի արտաքին գործերի նախարարությունն արձագանքել է Ադրբեջանում կայանալիք զորավարժությունների մասին հայտարարությանը՝ նշելով, որ Ադրբեջանը պարտավոր էր նախօրոք ծանուցել այդ զորավարժությունները առնվազն 42 օր առաջ: Այս մասին ասել է ՀՀ ԱԳՆ մամուլի խոսնակ Տիգրան Բալայանը: Նրա խոսքով՝ Ադրբեջանի կողմից՝ ԵԱՀԿ հանձնառությունների խախտումով լայնածավալ զորավարժությունների անցկացումը շարունակական բնույթ է կրում եւ բացասաբար ազդում տարածաշրջանում ռազմական թափանցիկության եւ կանխատեսելիության վրա: